Thora Storm

Thora Josefina Storm (født 26. august 1845 i Trondhjem, død 11. november 1935 i Trondheim) var en norsk skolebestyrer, kvinnesaksforkjemper og Venstrepolitiker.

Hun tok avsluttende eksamen i 1856 ved Pikerealskolen. I 1870 fikk hun lærerjobb ved en pikeskole i Sarpsborg som hun bestyrte 1872–1879. I 1879 startet hun Frøken Storms Pikeskole i hjembyen Trondheim, hvor også hennes søstre Cathinka og Asta var lærere. Etter å ha gitt skolen til Sara Christie i 1894Ingrid J. Brissach, Kvinnesakskvinne med egen skole  har omtale og bilde. Fra Adresseavisen (28. november 2007) underviste hun ved Trondheim katedralskole og byens Alliance française. Med Antonie Løchen startet hun Trondhjems Kvinnesaksforening i 1885, som hun ledet 1889–1891. Hun var blant stifterne av Trondhjems Venstreforening, og hun satt i bystyret for Venstre i perioden 1902–1907.

Thora Storm har gitt navn til en videregående skole i Trondheim, ved sammenslåingen av Gerhard Schønings skole og Adolf Øiens skole til Thora Storm videregående skole i 2010.Om oss - Thora Storm videregående skoles hjemmeside  hentet 2012-03-93

Hennes far var sogneprest Fredrik Elias Storm. Blant søsknene hennes var konservator Vilhelm Storm. Hennes fettere var Johan Storm og Gustav Storm. Selv var hun ugift.

Hun ble utnevnt til æresmedlem av Norsk Kvinnesaksforening i 1914.Nylænde 1914 s. 233 Hun var også æresmedlem av Trondhjems Kvinderaad og Norske Kvinners Nasjonalråd.

 Referanser 

 Eksterne lenker 
Trondhjems Kvinnesaksforenings arkiv finnes på NTNU Universitetsbiblioteket
 Thora Storms privatarkiv finnes ved NTNU Universitetsbiblioteket

Kategori:Norske skoleledere
Kategori:Lokalpolitikere i Trondheim
Kategori:Venstre-politikere i Sør-Trøndelag
Kategori:Medlemmer av Norsk Kvinnesaksforening
Kategori:Norske kvinnesaksforkjempere
Kategori:Pedagoger ved Trondheim katedralskole
Kategori:Personer fra Trondheim kommune